ไฟแนนซ์ทูเดย์
...พันธบัตรชื่อเก๋ๆอย่าง &#8220;พันธบัตรสุขกันเถอะเรา&#8221; 5 หมื่นล้านบาท ที่คลังจะออกขายในสัปดาห์หน้า อายุ 10 ปี จ่ายดอกเบี้ยเป็นขั้นบันได แต่เฉลี่ยดอกเบี้ยออกมาเท่ากับ 4% เป็นไฮไลต์ให้ผู้สูงอายุนำเงินบำเหน็จบำนาญไปซื้อเก็บไว้ ถ้าจะให้แจ่มกว่านี้ คลังน่าจะจ่ายดอกเบี้ยเป็นรายเดือน
6 ม.ค. 2558

...พันธบัตรชื่อเก๋ๆอย่าง “พันธบัตรสุขกันเถอะเรา” 5 หมื่นล้านบาท ที่คลังจะออกขายในสัปดาห์หน้า อายุ 10 ปี จ่ายดอกเบี้ยเป็นขั้นบันได แต่เฉลี่ยดอกเบี้ยออกมาเท่ากับ 4% เป็นไฮไลต์ให้ผู้สูงอายุนำเงินบำเหน็จบำนาญไปซื้อเก็บไว้ ถ้าจะให้แจ่มกว่านี้ คลังน่าจะจ่ายดอกเบี้ยเป็นรายเดือน
ส่วนพันธบัตรอีก 5 หมื่นล้าน ของ ธ.ก.ส.อายุ 5 ปี ดอกเบี้ยก็ไม่ขี้เหร่ ให้ถึง 3.8% น่าซื้ออย่างยิ่งสำหรับคนที่ไม่ชอบความเสี่ยงที่จะไปลงทุนในหุ้น หรือสินทรัพย์ที่หวือหวากว่านี้ 
...เหนือจากความปลื้มปริ่มที่คลังจะจ่ายดอกเบี้ยให้รายย่อยที่จะซื้อพันธบัตรชุดนี้แล้ว คือความเศร้าใจเพราะดอกเบี้ยที่สูงนี้เป็นภาระการคลัง ที่มาจากการก่อหนี้ประชานิยมโครงการจำนำข้าวของรัฐบาลยิ่งลักษณ์ ที่ขาดทุนเบิกบานสำราญไปใจไปมากกว่า 6 แสนล้านบาท
ก็ยังดีที่รัฐบาลกำหนดให้ประชาชนรายย่อยได้ซื้อพันธบัตรก่อน ต้นทุนสูงปรี๊ดนี้ยังอยู่ในมือประชาชนที่ซื้อพันธบัตรได้ไป ถ้าไปขายให้รายใหญ่ดอกเบี้ยอาจจะต้องต่ำกว่านี้อีกโข
...ช่วงนี้นักวิชาการทั้งหลายเริ่มแผ่นเสียงตกร่องในการมองความเสี่ยงเศรษฐกิจประเทศไทย ว่าจะได้รับจากความผันผวนของเศรษฐกิจโลก แต่จริงแท้แน่นอนตามที่ ม.ร.ว.ปรีดิยาธร เทวกุล รองนายกฯ บอกคือ ผลกระทบมีสองมุม อาจจะดีไปเลย หรือแย่ไปเลย นี่คือสิ่งที่คนทำธุรกิจควรจะฟังไว้
...ถือว่าเชยมาก ถ้าเวลานี้นักวิชาการจะมาพร่ำเพ้อวิตกกังวลเรื่องการตัดสิทธิประโยชน์ทางภาษีศุลกากร หรือจีเอสพี ที่ทางสหภาพยุโรปตัดจีเอสพีไทยเพราะเรากลายเป็นประเทศที่เริ่มร่ำรวยแล้ว ทำให้การส่งออกของไทยหด เพราะอียูบอกมานานและฝ่ายเอกชนก็รับรู้มานาน จนย้ายฐานการผลิตสิ่งทอออกไปอยู่ในเวียดนาม ลาว กัมพูชา กันหลายปีมาแล้ว 
เรื่องนี้ รมว.คลัง สมหมาย ภาษี ก็ยืนยันว่าไม่ได้มาจากการกีดกันทางการค้า ผู้ส่งออกก็ต้องเตรียมช่วยเหลือตัวเอง ภาพรวมการส่งออกในปีนี้ถ้าเศรษฐกิจโลกฟื้นตัวได้ช้าก็น่าเป็นห่วง และจะพยายามทั้งผลัก ทั้งดัน ล้างท่อให้เงินลงทุนโครงการรัฐออกมาเป็นธงนำในการกระตุ้นเศรษฐกิจให้ได้
...วันนี้มีประชุมคณะกรรมการร่วมภาคเอกชนของ 3 สมาคม จับตาประชุมนัดแรก กกร.จะหารือเรื่องอะไรกันเป็นวาระสำคัญเรื่องแรกของปีนี้
...หลังจากคิดอยู่น้านนานว่า จะออกสติ๊กเกอร์ในไลน์ดีหรือเปล่า ตอนนี้ ชาติศิริ โสภณพนิช กรรมการผู้จัดการ ธนาคารกรุงเทพ ก็บีแฮปปี้ เมื่อคนพันธุ์ไลน์กระหน่ำโหลดสติ๊กเกอร์หลายล้านคุ้มจริงๆ